Ria Kataja

Ria Kataja (s. 15. lokakuuta 1975 Tampere) on suomalainen näyttelijä ja sauna­terapeutti. Kataja näytteli yhden pää­rooleista elo­kuvassa Musta jää. Hänet tunnetaan myös draama­sarjasta Taivaan tulet, jossa hän esitti Rauni Viher­koskea o.s. Väänänen, sekä sketsi­sarjoista Paristo, jota hän myös käsi­kirjoitti, Ketonen & Myllyrinne, sekä Vedetään hatusta. Kataja näytteli myös draama­sarjassa Kotikatu vuosina 2000 ja 2003–2012.

 Varhainen elämä 

Ria Katajalla on neljä sisarusta, jotka olivat 12-, 13- ja 14-vuotiaita, kun Ria syntyi uus­perheen kuopuksena. Hänen äitinsä Sinikka Kataja oli vuonna 1983 perustetun Teatteri Hyöky­vuoren lapsi­teatterin perustaja ja ohjaaja sekä asukas­yhdistys­aktiivi Espoon­lahden Kiven­lahdessa. Äiti teki päivä­työnsä sihteerinä, mutta hänen todellinen into­himonsa oli teatteri­harrastus, jota perheen isä ei sietänyt. Sinikka Kataja tunnettiin Teatteri Hyöky­vuoren vuonna 1985 perustetun lapsi­teatterin ”tuli­sieluisena ohjaajana”. Perhe muutti Tampereelta Espooseen Rian ollessa yhdeksän­vuotias ja Ria aloitti kolmannen luokan Mainingin koulussa. Perhe asui kiven­lahtelaisen torni­talon kolmiossa. Perus­koulun jälkeen Ria ei mennyt lukioon, vaan pääsi vuodeksi päivä­kotiin harjoittelijaksi ja sitten äitinsä täyttämällä yhteis­haku­hakemuksella opiskelemaan mielen­terveys­hoitajaksi ammatti­kouluun. Teatteri­korkea­kouluun Kataja pääsi toisella yrittämällä vuosi ammatti­koulusta valmistumisensa jälkeen. Kataja valmistui Teatteri­korkea­koulusta vuonna 2000.

 Yksityiselämä 

Kataja oli naimisissa näyttelijä Tommi Erosen kanssa ja heillä on kaksi lasta. He erosivat vuonna 2012. Tammi­kuussa 2015 Kataja sai pojan tanssija-koreografi Panu Varstalan kanssa. He avioituivat saman vuoden helmi­kuussa ja asuvat Porvoossa.

 Filmografia 

 Elokuvat Vuosi Nimi Rooli 1994  Paratiisin lapset  nuori Eeva 1998  Anna muisto  Maikki 2000  Laina-aika  musta­pukuinen myyjä 2001  Klassikko  Hotakaisen vaimo Haluatko ministeriksi?  2003  Nousu­kausi  kirppu­tori­myyjä Rotan­loukku  Pia Pajala Tuulikaappimaa  Hanna Simpatti 2004  Hei me tervataan  useita 2007  Musta jää  Tuuli 2012  Vares – Pimeyden tango  Anette Tala 2013  Kerron sinulle kaiken  Julia 2016  Kanelia kainaloon, Tatu ja Patu!  vartija 2017  Yösyöttö  Pia 2018  Ihmisen osa  Helena Malmi­kunnas 2019  Aurora  Tiina 2023  Skimbagirls  Riikka

 Televisio Vuosi Sarja Rooli2000  Kylmäverisesti sinun  Saija Salovaara Kotikatu  Susanna 2001  Kivi ja Kilpi  asian­ajaja ”Akka” Sinkkonen Kaverille ei jätetä  useita 2002  Benner & Benner  Janna Särki Paristo  useita  2003  Hovimäki  Ruthin yli­oppilas­toveri Kuumia aaltoja  Siirin asiakas 2003–2012  Kotikatu  Niina Luotola  2005  Handu pumpulla  myyjätär 2004–2005  Sauna­vuoro  useita 2006  Akkaa päälle  Supe 2006–2010  Ketonen & Myllyrinne  useita 2010  Vedetään hatusta  oma itsensä 2011  На край света   Alamaailma-trilogia: Lakimies  Lydia Väänänen 2007–2014  Taivaan tulet  Rauni Viherkoski  2014  Brändärit  Marjaana 2016  YleLeaks  Tuija, Peter Smörön vaimo 2016–2020  Ex-onnelliset  Oona Kekkonen  2018  Joulu­kalenteri  Kana von Got2021  Karuselli  Saiju Lassila Lovi  Sarianna 2023  Eroja ja sovintoja  Katariina

 Lähteet 

 Aiheesta muualla 



Luokka:Suomalaiset näyttelijät
Luokka:Vuonna 1975 syntyneet
Luokka:Elävät henkilöt